Collegiada de Sent Junian

La collegiada de Sent Junian (segle XI au XIV) es monument istoric dempuei la prumiera lista de 1840. Son origina remonta au segle VII, quand l'evesque de Lemòtges, Roric II, faguet bastir un oratòri subre la tomba de l'ermita Junian. Un collegi de chanonges fuguet installat a fin d'assegurar lo culte de Junian. La nau e lo transepte de 'queu monument d'estil romanic lemosin datan de la fin dau segle XI ; lo chabeç carrat, d'aspecte sever, es dau segle XIII. Lo cluchier centrau, agrotlat en 1922, fuguet tornar bastit. Las principalas curiositats de descubrir dins 'quela collegiada son la tomba de Sant Junian en calcari (segle XII), la fresca de la nau que representa los 24 vielhasses de l'Apocalipsi (segle XII) e la Chapela de Sant Marçau (segle XIII).

Categoria:Monument de Nauta Vinhana
Categoria:Glèisa d'Occitània